
KEYWORDS ABSTRACT 
e archacology Zsófia Torma, the first Hungarian female archaeologist ] In my article, I would like to 
e primacy present the life and work of Zsófia Torma (1832-1899), who can be classified as one of the 


e Transylvanian deposits first female archaeologists not only in Hungary but also in the world (along with Mary 

e Asia Minor relations Anning and Johanna Mestrof). Zsófia Torma spent her fortune primarily on domestic 

e Neolithic cultures archaeological discoveries. She mainly researched in the county of Hunyad and is credited, 
among other things, with the discovery of the finds in Tordos, which later proved to be 
internationally significant, and the finds located near Nándorválya. Zsófia Torma was in 
contact with leading scientists of the time, such as Heinrich Schliemann, who discovered 
Troy, as well as Francis Lenormant, John Lubbock or Archibald Sayce. During her life, 
Zsófia Torma had to fight the prejudices that still widely surrounded women scientists, but 
her sacrificial work was crowned with success, as she was able to speak at many 
international archaeological conferences. 


KULCSSZAVAK ABSZTRAKT 

e régészet Tanulmányomban Torma Zsófia (1832-1899) életútját, munkásságát szeretném be- 
e elsőség mutatni, aki nem csupán magyar viszonylatban, de a világon is az első női régészek közé 
e erdélyi lelőhelyek sorolható (Mary Anning és Johanna Mestrof mellett). Torma Zsófia vagyonát elsősorban 
e kisázsiai kapcsolatok a hazai régészeti felfedezésekre fordította. Főként Hunyad vármegyében kutatott, és 
e újkőkori kultúrák nevéhez fűződik többek között a később nemzetközileg is jelentősnek bizonyuló tordosi, 


valamint a Nándorválya közelében található leletegyüttesnek a feltárása. Torma Zsófia 
kapcsolatban állt a kor olyan vezető tudósaival, mint a Tróját felfedező Heinrich Schlie- 
mann, valamint Francis Lenormant, John Lubbock vagy Archibald Sayce. Torma Zsófia 
élete során meg kellett, hogy küzdjön az akkor még a női tudósokat széles körben övező 
előítéletekkel, de áldozatos munkáját siker koronázta, hiszen számos nemzetközi ré- 
gészeti konferencia előadója lehetett. 


Bevezetés 


A történelem előtti korok archeológiai és paleontológiai kutatása meglehetősen új 
tudomány. A 18. század végére tehetők a kezdetei, habár a paleontológia kibontako- 
zása még később megy végbe. Ennek részben tudományos, de részben vallási okai 
is voltak, amelyet jelen írásban nem áll módomban tovább részletezni. Annyi azon- 
ban mindenképpen kiemelhető itt, hogy mindkét tudományterületnek voltak kiemel- 
kedő magyar, ezen belül erdélyi képviselői. A paleontológia terén Nopcsa Ferenc, 
míg a prehisztorikus régészet területén Torma Péter és húga, Torma Zsófia. Tanul- 
mányomban elsősorban ez utóbbi személyről szeretnék írni. 

Nopcsa Ferenchez hasonlóan, a 20. század végéig szinte teljesen elfelejtették 
személyüket a magyar tudományosságban, azzal a különbséggel, hogy Nopcsa em- 
lékét az angol, német és albán szellemi életben ápolták, őrizték, míg ugyanez Torma 

Torma Zsófia, az első magyar régésznő 


Zsófiáról nem mondható el. A magyar régésznőről csak az 1990-es években kezdtek 
el újra beszélni, életével, tudományos munkásságával foglalkozni. A legalkalmasabb 
időpont a róla szóló méltatások kötetbe szerkesztésére végül 1999-ben jött el: akkor 
jelent meg a Makkay János szerkesztette Holt lóra patkó. Tanulmányok Torma Zsófia 
(1840-1899) emlékezetére című könyv. A különös címválasztás oka, hogy néhány 
hónappal halála előtt a magyar régésznő végre komoly elismerésben részesült, a Ko- 
lozsvári Egyetem díszdoktorrá avatta. Állítólag az akkor már súlyosan beteg tudósnő 
az oklevél hírének hallatán mondta azt a mondatot, hogy , minek már holt lóra patkó." 
1899. május 25-én Schneller István, a kolozsvári Ferenc József Egyetem dékánja ér- 
tesítette Torma Zsófiát arról, hogy az egyetem doctor honoris causa díjat adományoz 
neki (és így ő lesz az első nő, akit az egyetem ezzel a díjjal kitüntet), a régésznő elő- 
ször indulatos válaszlevelet fogalmazott, aminek vezérmotívuma a , holt lóra patkó" 
közmondás volt. Megöregedve és megkeseredve úgy érezte, hogy a sok megaláztatás 
után a kitüntetés igazából már nem számít. Ezt a piszkozatot azonban nem küldte el, 
és a hivatalos levele minden jel szerint más hangnemben íródott, hiszen augusztusban 
a dékán újabb levelében már elküldte a doktori oklevelet is, és Torma Zsófia erre 
adott válasza arról árulkodik, hogy kezdeti ellenérzései ellenére végül igenis örült a 
díjnak. A kitüntetés híre gyorsan terjedt Európában, és még az oklevél kézhez vétele 
előtt elkezdtek özönleni a hazai és külföldi gratulációk. (Varga, 2018) 

Ekkoriban adta el 30 éves gyűjtőmunkája eredményét a Kolozsvári Múzeumnak. 
A felbecsülhetetlen értékű, 10.387 tárgyból álló egyedi kollekcióért cserébe 5.000 Ft 
előleg, valamint haláláig évi 800 Ft járt, s bár a gyűjtemény valószínűleg jóval többet 
ért, Torma Zsófia számára fontos volt, hogy a kollekció egyben, illetve Erdélyben 
maradjon. Egy leveléből kitűnik, hogy komolyan attól tartott, pénzéhes unokahúgai 
és öccsei majd külföldre adják el jobb pénzért a tárgyakat, ezért egyetlen kérése a 
Múzeum felé az volt, hogy az anyagot külön kollekcióként, , Torma Zsófia Gyűjte- 
ményeként" tartsák majd számon. Rokonaitól való félelme nem volt alaptalan: bár- 
mekkora szeretettel is nevelte Lujza nővére gyermekeit, azok anyjuk halála után igen 
éles konfliktusba keveredtek az örökségül szolgáló kispesti birtok miatt. A vitából 
Torma Zsófia sem tudott teljesen kimaradni, és végül elidegenedett a Makray gye- 
rekektől. Krónikus betegsége mellett valószínűleg ez is hozzájárult ahhoz, hogy 
egyre jobban elkezdte foglalkoztatni a halál közelsége. Egyrészről a halál megbéké- 
lést jelentett volna számára, de érdekelni kezdte a túlvilág kérdése is. Keleti filozó- 
fiákat tanulmányozott, beleásta magát a spiritizmusba és buddhizmusba, vagyis nap- 
lójából az is kitűnik, mégiscsak reménykedett egy új életben (Makkay, 1999). 


A nők mellőzése a magyar szellemi életben 


Véleményem szerint Torma Zsófia munkásaágának és személyének mellőzése két okra 
vezethető vissza. Az egyik, hogy már életében hevesen vitatták elképzeléseit az általa 
feltárt késő kőkori és rézkori erdélyi emlékek alkotói és az elő-ázsiai kultúrák közötti 
kapcsolatról. (1. kép). Ez az akkori, hivatalos magyar tudományos körök egy részében 
teljes elutasítást váltott ki, míg eközben külföldi, elsősorban német és brit régészek, 
mint például Trója feltárója, Heinrich Schliemann, elismerték a munkásságát. 

Torma Zsófia tordosi jeltáblája 


1. kép 


Torma Zsófia és Heinrich Schliemann jeltáblája 


Forrás: Madarassy, 2012:5472 


Az eltelt négy évtizedben azonban a legújabb tudományos kutatások (az egykori Ju- 
goszlávia, valamint Románia területén az 1960-as évek elejétől zajló régészeti kutatá- 
sok, pl. a Vinéa-kultúra felfedezése és a Tartaria/Tatárlaka közelében fellelt feliratos 
táblák, kolozsvári, temesvári leletek) megerősítették Torma Zsófia hipotéziseinek he- 
lyességét a kárpát-medencei és elő-ázsiai prehisztorikus kultúrák kapcsolatáról, így 


2. kép 
Torma Zsófia egyetlen 
ismert fényképe a Dévai 
Múzeumban 1864-ből 
Forrás: Makkay, 1999 


ennek megfelelően tudományos rehabilitációja is megindult 
az 1990-es évek elejétől. A vonatkozó tudományos kutatá- 
sokra és Torma elképzeléseinek korát megelőző értékeire 
írásom második részében szeretnék visszatérni. 

A másik ok, ami miatt mellőzték személyét, női mivol- 
tára vezethető vissza. Hazánkban csak 1896-tól szerezhet- 
tek nők diplomát, tehát Torma Zsófia Magyarországon el- 
ismert felsőfokú végzettség nélkül folytatta kutatói pályá- 
ját, és mire az egyetemek megnyíltak a magyar nők szá- 
mára — igen korlátozott területeken, csak egyes karokon —, 
addigra az ő pályafutása sajnos, véget ért. A nők elisme- 
rése a hazai tudományos életben meglehetősen megkésett- 
nek tekinthető: miközben a művészetek területén a női al- 
kotókat már a 19. század végétől elkezdték méltányolni, 
mindez a tudományokban nem, vagy csak jóval később 
történt meg. A művészeti elismerésre példa lehet Ferenczy 
Noémi képzőművész vagy Erdős Renée költő, író munkás- 


sága. Ez utóbbiról maga Ady Endre nyilatkozta, hogy a nála 10 évvel fiatalabb, alig 
17 éves költőnő verseinek hatására találta meg végre saját költői hangját (Ady, 

1908). Ilyesmit a magyar tudományban még sokáig nem olvashattunk. Az első ma- 
gyar orvosnők után az 1920-as években jelentek meg a magyar építésznők, akik már 
az 1930-as évektől komoly szakmai sikereket értek el. Azonban a tudományos, tá- 
gabban a szellemi életben való méltó elismerésük még mindig nem következett be, 
tehát az adott szakmai kánonba nem fogadták be őket, nem ismerték el érdemeiket, 
csak jóval később, a huszadik század végére indult meg ez a folyamat. Ennek részese 
véleményem szerint Torma Zsófia is. Tehát itt külön kell választani azt a kétségtelen 
teljesítményt, amit ezek a nők nyújtottak a szakmájukban, és amit a szellemi alkotá- 
sok piaca érthetően elfogadott, mint szellemi terméket (tervezés, kutatás), attól, hogy 
ezeket a nők által elért eredményeket az adott szakma történetében, kánonjában is 
elhelyezzék. Tovább részletezve ezt, a vonatkozó szakirodalmak jó ideig nem emlí- 
tették ezeket a kiemelkedő szakmai teljesítményt nyújtó építész-, orvos-, mérnök-, 
vegyész- és régésznőket. A figyelem csak az 1990-es évektől terjedt ki — nem kis 
részben tudománytörténész nők kutatásainak köszönhetően — ezekre az alkotókra, 
tehát Torma Zsófia története, sorsa, munkásságának fogadtatása és utóélete vélemé- 
nyem szerint nem egyedülálló, hanem egy sajátos, hazai szellemi életre jellemző fo- 
lyamat részeként szemlélhető. Jóllehet, a neve még az 1986-ban kiadott háromköte- 
tes Erdély története című monográfiában nem szerepel, napjainkban már egyre na- 
gyobb figyelem övezi az életútját. Ennek az érdeklődésnek az egyik jele, hogy Cris- 
tian Réka róla szóló, angol nyelvű tanulmánya 2022-ben bekerült az MTA híres ma- 
gyar tudós nőket bemutató kötetébe (Cristian, 2022). 


A családi háttér és a környezet 


A történelem során a nők -— elnyomott helyzetükből fakadóan — kiemelkedő teljesít- 
ményt akkor tudtak a művészi vagy a tudományos életben nyújtani, ha megfelelő 
családi támogatást kaptak ehhez. Ez alól Torma Zsófia sem kivétel. Apja felvilágo- 
sult szellemű emberként egyben a múlt iránt érdeklődő tudós is volt, aki birtoka kör- 
nyékén komoly régészeti kutatásokat végzett, és feltárta a római kori Gorgiana tábor 
romjait. A gyermekei közül Károly fiára és Zsófia lányára is ösztönző hatással volt 
apjuk tevékenysége, mindketten régészek lettek. Károly volt az, aki régészprofesz- 
szorként elvégezte az óbudai Aguincum teljes feltárását, Zsófia pedig Erdélyben 
végzett prehisztorikus kutatásokat. Kezdetben azonban Torma Zsófia is — Nopcsa 
Ferenchez hasonlóan — komolyan érdeklődött a paleontológia iránt, amikor még ez 
a tudomány Európa-szerte is éppen, hogy kibontakozóban volt. Ebben az időben 
Zsófia — más magyar nőtársaihoz hasonlóan — még nem tanulhatott felsőbb iskolák- 
ban.! Kezdeti kutatásait még rokonszenv kísérte, 1867-ben Rómer Flóris megláto- 
gatta és megtekintette gyűjteményét, majd az 1876-os budapesti VIII. Nemzetközi 
Ősrégészeti és Embertani Kongresszus felhívására jelentős leletanyagot küldött be 
Tordos és Nándorválya határában végzett feltárásaiból. 


1 Ebben az időben a kontinensünkön elsőként Svájcban engedélyezték a nők számára az egyetemi 


tanulmányokat, 1866-tól. 

Ebben az időben már olyan méretű és értékű geológiai és archeológiai leletegyüttest 
halmozott fel az erdélyi kutatónő, hogy a szintén régész bátyja azokat a kolozsvári mú- 
zeum számára nyilvántartásba vetette. (Tulok, 1999:25) Ahogyan ő fogalmazott: 
,.. hírnévre nem törve, feltűnést kelteni nem akarva egyszerűen megmentettem a Maros 


3. kép 
Részlet Torma Zsófia gyűjteményének 1876-os kiállításáról 
a nemzetközi kongresszuson, Budapesten. 
Forrás: Coltofean, 2017 


hullámaitól azokat a nagyon fontos leleteket, amelyek nem találtak hivatalos gyűj- 
tőkre" (Torma, 1894). Mindez óriási anyagi áldozatokat kívánt Torma Zsófiától, jöve- 
delme nagy részét felemésztették a leletekkel kapcsolatos kiadások, például a földtu- 
lajdonosoknak fizetendő, és egyre növekvő árú engedélyek díjai. A várva várt nemzet- 
közi találkozó részben csalódást, részben elismerést hozott. A csalódást az itthoni ré- 
gészek, főleg Pulszky Ferenc és köre okozta, amely szakmai felkészültség híján le- 
nézte őt (4. kép). 


Eésiségsek. Régiség. 
Tószögi lelet. 


1 DE:-ÁD-SE-TELEM- 


si 


sav II 
(Beéküldi : Torma Zsófia.) Terád Méta telete.) 


4. kép 
Korabeli karikatúra a Borsszem Jankóban Torma Zsófia felfedezéseiről 
, AVE CEZAR VAVAN" 
Forrás: Makkay, 1999. 

Csak a külföldi résztvevők lovagias viselkedése és a neves botanikusnak számító Hay- 
nald Lajos bíboros kitüntető figyelme enyhítette a bántásokat. A külföldi szakemberek 
érdeklődését is felkeltették a , tordosi leletek" (Tulok, 1999:27). Ekkortól számíthatók 
Torma Zsófia egyre bővülő nemzetközi kapcsolatai, amelyek mintegy kompenzálták 
az itthoni mellőzöttséget és a férfi kutatók nagy részétől kapott sértő és megalázó bá- 
násmódot. , Szintén új pártfogóinak hatására külföldi konferenciákat is elkezd láto- 
gatni, így például rendszeres résztvevője lesz a kor egyik legnagyobb polihisztora, Ru- 
dolf Virchow által alapított Deutschen Gesellschaft für Anthropologie, Ethnologie und 
Urgeschichte (Német Antropológiai, Etnográfiai és Őskortudományi Társaság) gyűlé- 
seinek. Az 1880-as berlini kongresszuson már azért vesz részt, hogy jobban megértse 
az általa felfedezett tárgyak "valódi értékét": leginkább a cserepeken feltűnő furcsa 
szimbólumok izgatják. Bár ezeket a mintákat sokan, így az egyiptológus Heinrich Karl 
Burgsch is egyszerű jeleknek tartották, a kor sztárrégészének számító Heinrich 
Schliemann nem zárta ki, hogy kultikus szerepük volt" (Varga, 2018). 


Torma Zsófia kutatásainak jelentősége a 21. században 


Torma Zsófia a tudomány mai állása szerint olyan késő neolitikus — kora rézkori le- 
letegyüttest tárt fel Tordoson, aminek egyes tárgyain afféle piktografikus jelek látha- 
tók, amelyek nagyfokú egyezést mutatnak 
4 az elő-ázsiai, mezopotámiai kultúrák által 
WC használt jelkészlettel, ezek időbeli meghatá- 
4 rozása pedig Kr. e. 3200-2800 köré tehető, 
1777 azaz 5000 évesek (5. kép). Az 1960-as évek 
első felében szerb régészek Belgrád közelé- 
. ben hasonló leletekre bukkantak, illetve Ni- 
colae Vlassa kolozsvári régész 1961-ben 
megtalálta a tatárlakai (Tartaria) táblákat az 
ékírással szinte teljesen megegyező jelekkel 
(Vlassa, 1961). Mindezek alapján a kutatók 
megállapították, hogy az összefoglaló néven 
vinőa-tordosi kultúra a Balkán és Erdély te- 
rületén, kb. Kr. e. 3500-2500 körül virágzott, 
és négy periódusra oszlott. Gordon Childe 
brit régész 1949-ben kimutatta, hogy a 4. év- 
ezred derekától több hullámban népcsopor- 
tok érkeztek Elő-Ázsiából a Balkánra és Er- 
délybe (Childe, 1949). R. Heine-Geldren 


5. kép j vé; . vig 
Tordosi leletek Torma Zsófia német régész pedig 1950-ben megállapí- 
jegyzetfüzetéből totta, hogy a Tordos-kultúra írásjelei nagy 


Forrás: Madarassy, 2012:5332 valószínűséggel sumer eredetűek, és feltű- 

nésük okát egy Eszak-Mezopotámiából 

vagy Kelet-Anatóliából a 4. évezred második felében kiinduló nagyszabású vándor- 
lással magyarázta (Heine-Geldern, 1950). 

A kutatások során az is kiderült, hogy a legősibb mezopotámiai kultúrák kereske- 
delmi kapcsolatai a Balkánig és Erdélyig terjedtek, és később, több hullámban be is 
népesítették ezt a területet a sumerek (Hrouda, 1971:103). 

A fentebb említett román régész, N. Vlassa volt az, aki felkutatta az erdélyi múze- 
umok raktárjaiban porosodó leleteket, köztük is legfőképpen Torma Zsófia gyűjtései- 
nek 10.000 darabját. Ezt követően az 1970-es években Kolozsvárott, a város központ- 
jában, egy építési munkálat során találtak a tordosi kultúrához tartozó újabb leleteket, 
amely megerősítette a közel-keleti kapcsolatokat, ugyanis egy kykládi típusú, evezős- 
vitorlás hajót ábrázoló kerámia volt a lelet, kora kb. Kr. e. 2800 évesre tehető (Vlassa, 
1977). Ennek nyomán még inkább feltételezhető, hogy élénk kapcsolatnak kellett 
fennállnia Közép-Kelet-Európa térsége és a kisázsiai, égei-tengeri korai magaskultú- 
rák között. Szintén VIlassa hangsúlyozta azt is az 1970-es évek végéig összegyűlt tárgyi 
bizonyítékok fényében, hogy Torma Zsófia minden fontosabb feltételezése helyes 
volt, beleértve azt is, hogy a tordosi műveltség népessége valószínűleg ismert valami- 
lyen kezdetleges képírást, amely rokonságban áll a korai mezopotámiai írásrendsze- 
rekkel (Götz, 1994:741). Időközben a tordosi és vinéai kultúrkörben talált leletek írás- 
jegyeinek száma 300-ra nőtt, így az 1980-as évek végétől lehetővé vált ezen jelek ösz- 
szehasonlító vizsgálata a mezopotámiai és egyéb korai magaskultúrák jeleivel. Ezen 
belül is — Vlassa kutatásai nyomán — nagy hangsúlyt nyert a kolozsvári múzeumban 
őrzött, de korábban különösebb figyelemre nem méltatott agyagkorong, amely 26 be- 
vésett jelet tartalmaz, és szintén Torma Zsófia fáradozásainak köszönhetően maradt 
ránk. Az ezen a korongon található jelek nagyfokú 
egyezést mutatnak a londoni British Museumban őrzött 
ún. Blau-táblák jeleivel, amelyek Mezopotámia korai 
dinasztiáinak idejéből valók (Götz, 1994:742). Ennek 
datálásáról azonban viták folynak, hiszen egy másik ku- 
tató sokkal korábbinak véli ezeket a táblákat, Kr. e. 
3200 körülire teszi keletkezésüket (Hrouda, 1971:95). 
Akárhogyan is van, mindez nem csorbítja, sőt erősíti 
Torma Zsófia kutatásainak és sejtéseinek jelentőségét 
és pontosságát, hiszen ő sokkal kisebb leletanyag alap- 
ján jutott hasonlóan helytálló feltételezésekre, melye- 
ket kora férfitudósai kevés kivétellel félresöpörtek és 
tudománytalannak, sőt nevetségesnek bélyegeztek, 
ahogyan korábban már utaltam erre tanulmányom első 
részében. Ezt követően Temesvárott, a Ronac városne- 
gyedben régészek olyan agyagedényt találtak, ame- 
lyen a jellegzetes korai sumer oroszlánfejű sas ábrázo- 
lása látható az Anzu felirattal, amely ezen istenség 


jég 6. hú .A isa neve volt (6. kép). 
orat Sumer abrazolas er ki kr 
ácykzedónésndaből Ahogyan maga VIlassa fogalmaz ennek összefüggé- 


Forrás: Vlassa. 1977 sében: , Rég ismeretes, hogy egyes neolitikus műveltsé- 
I " ; gek a balkáni övezetben szoros rokonságot mutatnak az 

7. kép 
Torma Zsófia 
Forrás: Sofie von Torma, Archaologin (1882). 
Illustrirte Frauen-Zeitung (9)9, (Mai 1.), p. 1. 
[Titelblatt], Berlin. 
[ÖNB/Bildarchiv PfI1.840 E(1)], 
URL: https://bit.ly/da4gFe9 


Összefoglalás 


. égei-tengeri, anatóliai, kis-ázsiai neo- 


litikus világ kultúrájával. Az új felfede- 
zések megerősíteni látszanak azt is, 
hogy ezek a rokonsági kapcsolatok 
meghaladják az egyszerű kulturális be- 
folyást, és megengedik a feltevést, hogy 
bizonyos ázsiai csoportok előzőleg 
már megtelepedtek a Balkánon és Er- 
délyben" (Vlassa, 1977:58). Időköz- 
ben a hazai régészetben Makkay János 
professzor jutott arra az eredményre, 
hogy a korai sumer kultúrából egyes 
csoportok megjelentek a Kárpát-me- 
dencében Kr. e. 3000 évvel, bár ő csak 


u kereskedőcsoportok jelenlétét feltéte- 


lezte (Makkay, 1970). Az 1980-as 
évek első felében Belgrád környékén 
olyan rézbányákat találtak, melyeket a 
4. évezredben nyitottak meg, ezzel is 
igazolva a fémművesség és az ezt hor- 
dozó korai mezopotámiai magaskultú- 
rák megjelenését Kelet-Közép Európá- 
ban érckutató és fémműves csoportok 
formájában. 


Bízom benne, hogy tanulmányom eddigi összefüggéseiben is kellően rá tudtam mu- 
tatni arra, hogy női tudósaink között is kiemelkedő hely illeti meg Torma Zsófiát, 
hiszen időközben a tudományos kutatások igazolták hipotéziseinek helyességét a ré- 
gészeti kultúrák idejét és kapcsolatait illetően. Továbbá azért is méltányolnunk kell 
a személyét, mert nőként igen nehéz körülmények között, sok áldozattal és lemon- 
dással vitte végbe azokat a kutatásokat, amelyekért legalább a kései utókor, a 20. 
század végén és a 21. században élő kutatók, továbbá a szélesebb érdeklődő közön- 
ség is hálával és szeretettel gondolhat Torma Zsófia életére és munkásságára. 


160 


Molnár Csilla 


Irodalom 


Childe, V. G. (1949). Social Worlds of Knowledge. London. Oxford University Press. 

Coltofean, L. (2017). Zsófia Torma: A Pioneer of Prehistoric Archaeology in Ninete- 
enth Century Transylvania. In: Szabó, Cs., Rusu-Bolindet, Rustoiu, G. T. and Gli- 
gor M.(eds.), Adalbert Cserni and His Contemporaries : The Pioneers of Archaeo- 
logy in Alba Iulia and Beyond. Cluj-Napoca, Editura Mega, pp. 327-354., ISBN 
978-606-543-915-3 

Cristian R. M. (2022). Zsófia Torma (1832-1899) : Hungary"s First Woman Archaeo- 
logist. In: Cristian R. M. 8 Kérchy A. (eds.). Pioneer Hungarian Women is Science 
and Education. Budapest, Akadémiai Kiadó, pp 36-48., ISBN 978-963-454-771-6 

Friedrich, K. (2004-2005). Tatárlaka titka. Dobogókő, 2004/9 — 2005/6. 

Friedrich K. és Szakács G. (2005). Kőbe vésték-fába rótták, Budapest, Szakács Gábor 
[Szerzői kiadás], 2005., ISBN 963-460-622-9. URL: https://bit.1y/41feCzC 

Götz, L. (1994). Keleten kél a nap. I-II. : Kultúránk a történelmi ősidőkből. Budapest, 
Püski. ISBN 978-963-322-965-1 

Heine-Geldern, R. F. (1950). Herkunft und Ausbreitung der Hochkulturen. Almanach 
der Österreichischen Akademie der Wissenschaften, II/1950. pp. 102-124. 

Madarassy E. (2012). Tanulmány Dr. Torma Zsófiáról : az első tudományos módszerrel 
dolgozó magyar régésznőről, a TORDOSI kultúra felfedezőjéről, Ághegy : skandi- 
náviai magyar irodalmi és művészeti lapfolyam, 10(89), pp. 5311-5338., URL: 
https://bit.ly/3T8ua6u és Tanulmány Dr. Torma Zsófiáról — folytatás előző szá- 
munkból. AÁghegy : skandináviai magyar irodalmi és művészeti lapfolyam, 10(40), 
pp. 5469-5507., URL: https://bit.1y/3Tj1981 

Makkay J. (1970). A tartariai (alsótatárlakai) táblácskák. Magyar Tudomány : A Ma- 
gyar Tudományos Akadémia Értesítője, 77(1) fTT. köt. — Új folyam, 15. köt.], pp. 
63-69. URL: https://bit.ly/4A1fÉJZi 

Makkay, J. (szerk.) (1999). Holt lóra patkó : Tanulmányok Torma Zsófia (1840-1899) em- 
lékezetére. (Tractata Minuscula; 17.), Budapest, Szerzői Kiadás, ISBN 963-550-760-7 

Mandics, Gy. és Záhonyi A. (2018). Tatárlaka és Tordos üzenete. Fríg Kft., ISBN 978- 
963-983-640-2 

Tulok, M. (1999). 100 éve hunyt el Torma Zsófia. In: Makkay J. (szerk.). Holt lóra 
Patkó : Tanulmányok Torma Zsófia (1840-1899) emlékezetére. (Tractata Minus- 
cula; 17.) Budapest, Szerzői Kiadás. 

Varga Máté (2018). , Sofia Szászsebesről ír, kár, hogy nem férfi." PortálPoszt, 444.hu, 
(november 18., 07:10) URL: https://bit.1y/47M8Ckg 

VIlassa, N. (1970). Kulturelle Beziehungen des Neolitikums Siebenbürgers zum vorde- 
ren Orient. Acta Musei Napocensis. No. 7., pp. 3-40., ISSN 0578-5391 

VIlassa, N. és Savenau, S. (1977). Meglátogattak-e bennünket a sumérok? Magyar ős- 
kutatás, II. 6. 

Winn, M. M. (1973). The Signs of the Vinca culture : An Internal Analysis. Their Role, 
Chronology and Independence from Mesopotamia. Ann Arbor 


" A tanulmányban előforduló webes hivatkozások legutolsó ellenőrzési időpontja: 2023. december 1. 


161 


Torma Zsófia, az első magyar régésznő 


Winn, M. M. (1981). Pre-writing in Southeastern Europe: The Sign System of the Vinca 
Culture ca 4,000 BC. Calgary, Western Publishers. 


Függelék 


Idővonalon a cikk szempontjából releváns főbb történelmi korszakok 
Forrás: Varga, 2018 — Grafika: Tamás Bence Gáspár 

